**LISÄOHJEITA JOUKKUEILLE 2.11.2025**

**Saapuminen jäähallille**

* Kilpailutoimisto ja huoltotilat aukeavat klo 8.30
* Joukkueiden sisäänkäynti on vanhan huoltorakennuksen puolelta.
* Bussilla/ Henkilöautoilla saapuvat joukkueet ajavat pukukoppirakennuksen eteen jättämään luistelijat kyydistä. Joukkueiden parkkialue löytyy pukukoppirakennuksen vierestä (aluekartta).

**Verryttely**

* Sisällä olevia verryttelytiloja ei ole valitettavasti käytössä.
* Joukkueen verryttely on tehtävä ulkona/joukkueen haluamalla tavalla ennen jäähalliin ja pukukoppirakennukseen tuloa.
* Jäähallin läheisyydessä olevaa pesäpallokenttää voi käyttää verryttelyyn. Kenttä on merkitty aluekarttaan.

**Katsomopaikat**

* Jäähallin katsomo on jaettu joukkueille sekä yleisölle. Pyydämme jättämään laukut niille varattuun tilaan katsomon viereen rajallisen katsomotilan vuoksi.

**WC-tilat**

* Huoltorakennuksessa on joukkueiden käytössä käytävän wc:t (2+2).
* Jokaisessa pukukopissa on yksi wc lukuun ottamatta painisalia.

**Koppiaikataulut**

* Pukukopit 1, 2, 3, 4, 5 ja 6 ovat joukkueiden huoltorakennuksessa. Kaikista kopeista kuljetaan jäähalliin ulkokautta.
* Joukkue saa mennä pukukoppirakennukseen vasta juuri ennen koppiajan alkamista. Tällöin tulee siirtyä suoraan pukukoppiin.
* Pukukopit ovat käytössä aikataulun mukaisesti ja joukkueiden tulee huolehtia, ettei koppiaika ylity ja että kopit jäävät siistiin kuntoon.
* Huomioittehan, että aikataulun seuraaminen on joukkueen vastuulla. Emme käy koputtamassa pukuhuoneen ovelle.
* Huoltorakennuksen ja jäähallin ovilla on ovivahdit, jotka ohjaavat joukkueet siirtymään ennen suoritusta jäähallin puolelle.

**Kilpailusuoritus**

* Jään laidalla oleva porttivahti päästää joukkueen jäälle.
* Varaluistelijat seuraavat suoritusta katsomon puolella olevasta vaihtoaitiosta, jonka kautta tapahtuu joukkueiden poistuminen jäältä.
* Tulokkaiden elementtitapahtumassa varaluistelijat odottavat jään puolella laidan lähettyvillä.
* Jäältä poistuminen tapahtuu vaihtoaition kautta, josta joukkue poistuu seuraavan joukkueen siirryttyä jäälle.
* Pyydämme joukkueen huoltajia keräämään suojat ennen jäälle menoa suojakasseihin. Huoltajat siirtävät suojat mukanaan vaihtoaitioon jäältä poistumista varten.

**Palkintojenjako**

* Aikuisten palkintojenjako ja tulokkaiden muistaminen järjestetään ulkona jäähallien välissä (aluekartta) noin kello 12.10. Noviisien ja junioreiden palkintojenjako järjestetään ulkona jäähallien välissä junioreiden sarjan päätyttyä.
* Tulokkaiden elementtitapahtuman palautteet jaetaan muistamisen yhteydessä.
* Kilpailussa ei ole Kiss & Cry:ta. Tulokset ja sijoitukset ilmoitetaan palkintojenjaossa.
* Kaikki joukkueet saavat osallistua palkintojenjakoon.

**Jäälahjat**

* Joukkueille ei ole järjestetty jäälahjalaatikoita.
* Lahjojen heittäminen jäälle on kiellettyä.
* Järjestämme ruusu- ja arpajaismyynnin.

**Yleisö**

* Kilpailuun on vapaa pääsy. Katsomopaikkoja on rajoitetusti.

**Muuta huomioitavaa**

* Jäähallilla on myyntipöytiä ja buffet, josta voi ostaa kahvilatuotteita. Maksu mielellään pankkikortilla, mutta myös käteinen käy.
* Valokuvaus on sallittu joukkueen etukäteen nimeämälle henkilölle. Valokuvaus ehdottomasti ilman salamavaloa.
* Jäähalli on kylmä.

**Tervetuloa Riihimäelle!**